**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2024**

**RAPORT DE SPECIALITATE**

**privind aprobarea liniilor de gardă organizate la nivelul**

**Spitalului Orășenesc Negrești Oaș**

Referitor la Proiectul de hotărâre privind aprobarea liniilor de gardă organizate la nivelul Spitalului Orășenesc Negrești Oaș,

ca urmare a adresei a Spitalului Orășenesc Negrești Oaș cu nr. 8713/18.09.2024 înregistrată la Consiliul Județean Satu Mare cu nr. 20264/19.09.2024, cu privire la liniile de gardă organizate la nivelul Spitalului Orășenesc Negrești Oaș, conform aprobării Ministerului Sănătății, Direcția strategie și structuri sanitare nr. MC/2211/2785/55733/21.02.2005,

ținând cont de:

-titlul VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- prevederile art. 16 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, cu modificările și completările ulterioare, conform căruia: *”Art. 16 Activitatea unităţilor sanitare publice cu paturi al căror management a fost transferat se desfăşoară în conformitate şi cu prevederile Legii nr. 95/2006 privind reforma în domeniul sănătăţii, cu modificările şi completările ulterioare, precum şi cu cele ale:*

*…b) Ordinului ministrului sănătăţii nr. 870/2004 pentru aprobarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar, cu modificările şi completările ulterioare; liniile de gardă se stabilesc la nivelul fiecărei unităţi sanitare şi* ***se aprobă de*** *Primăria Municipiului Bucureşti/****autorităţile administraţiei publice locale, la propunerea unităţilor sanitare cu paturi****. În cazuri deosebite, programul de muncă şi organizarea gărzilor în alte condiţii decât cele prevăzute în Regulamentul privind timpul de muncă, organizarea şi efectuarea gărzilor în unităţile publice din sectorul sanitar se pot face numai cu aprobarea Primăriei Municipiului Bucureşti/autorităţilor administraţiei publice locale, ulterior avizării de către Ministerul Sănătăţii;”*

- Ordinul ministrului sănătății nr. 870/2004 pentru aprobarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar, cu modificările şi completările ulterioare;

- Dispoziția Președintelui Consiliului Județean Satu Mare nr. 6/2023 privind modificarea structurii organizatorice a Spitalului Orășenesc Negrești Oaș,

pentru asigurarea continuității asistenței medicale sau stabilit liniile de gardă la nivelul Spitalului Orășenesc Negrești Oaș.

Astfel numărul liniilor de gardă pentru spitalele orășenești se calculează conform algoritmului specificat la art. 23 lit. e) din Regulament\*, respectiv o linie de gardă la 90 de paturi. Așadar, pentru Spitalul Orășenesc Negrești Oaș care are prevăzut în structura organizatorică un număr de 244 paturi, rezultă un număr de maxim 3 linii de gardă. Repartizarea pe specialități a acestor linii de gardă, stabilită de Spitalul Orășenesc Negrești Oaș este următoarea: specialitatea medicină internă, specialitatea chirurgie generală, specialitatea pediatrie. La linia de gardă în specialitatea chirurgie generală sunt incluși medici cu specialitatea obstetrică – ginecologie, prin excepție de la prevederile art. 52 din Regulament\*.

Totodată menționăm că finanțarea liniilor de gardă se va asigura de către Spitalul Orășenesc Negrești Oaș, cu încadrarea în bugetul de venituri și cheltuieli alocat, conform prevederilor art. 60 din Regulament\*.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**propunem adoptarea Proiectului de hotărâre privind aprobarea liniilor de gardă**

**organizate la nivelul Spitalului Orășenesc Negrești Oaș**

**ȘEF SERVICIU, VIZAT JURIDIC,**

Bîja Tania Pop Nicoleta

\*Regulamentul privind timpul de muncă, organizarea și efectuarea gărzilor în unitățile sanitare publice din sectorul sanitar aprobat prin Ordinul ministrului sănătății nr. 870/2004, cu modificările și completările ulterioare.

Red. tehn./E.S.A/5 ex.